L'idioma bosniaco ye una luenga eslava meridional que s'escribe en alfabeto latín, encara que tamién s'admite a suya escritura en alfabeto cirilico. En a Bosnia Otomana se fació servir l'alfabeto arabigo pa escribir as parlas xtokaviscas locals, precursoras d'as que charran os bosniacos, pero tamién d'as que charran os crovates y os serbos de Bosnia y Herzegovina. Manimenos esta literatura alchamiada eslava estió escasa.